ดาวโจนส์,น้ำมันปิดพุ่งแรง/ทองร่วง
หุ้นดาวโจนส์ปิดพุ่ง 506.50 จุด น้ำมันบวกแรง 1.07ดอลลาร์ ขณะที่ทองคำร่วง 29 ดอลลาร์
24 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,764.82 จุด เพิ่มขึ้น 506.50 จุด หรือ +1.48% ดัชนี เอสแอนด์พี 500 ปิดที่ 4,448.98 จุด เพิ่มขึ้น 53.34 จุด หรือ +1.21% ดัชนีแนสแดค ปิดที่ 15,052.24 จุด เพิ่มขึ้น 155.40 จุด หรือ +1.04%ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 500 จุดเมื่อวันที่ 23 ก.ย. โดยดาวโจนส์ดีดตัวขึ้นอย่างแข็งแกร่งติดต่อกันเป็นวันที่ 2 ขานรับผลการประชุมของธนาคารกลางสหรัฐ (เฟด) และจากการที่นักลงทุนคลายความกังวลเกี่ยวกับสถานการณ์ของบริษัทไชน่า เอเวอร์แกรนด์ กรุ๊ป หลังมีรายงานว่าธนาคารกลางจีนได้อัดฉีดเงินจำนวน 1.10 แสนล้านหยวน (1.7 หมื่นล้านดอลลาร์สหรัฐ) เข้าสู่ตลาดสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน เพิ่มขึ้น 1.07 ดอลลาร์ ปิดที่ 73.30 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 1.06 ดอลลร์ ปิดที่ 77.25 ดอลลาร์ต่อบาร์เรล ได้แรงหนุนจากรายงานสต็อกน้ำมันดิบของสหรัฐที่ปรับตัวลงติดต่อกันสัปดาห์ที่ 7 ซึ่งบ่งชี้ว่าความต้องการใช้น้ำมันในสหรัฐยังคงแข็งแกร่ง นอกจากนี้ การอ่อนค่าของสกุลเงินดอลลาร์ยังเป็นปัจจัยบวกต่อตลาดน้ำมันสัญญาทองคำตลาดโคเม็กซ์ส่งมอบเดือนธ.ค. ลดลง 29 ดอลลาร์ หรือ 1.63% ปิดที่ 1,749.8 ดอลลาร์/ออนซ์ ซึ่งเป็นระดับปิดต่ำสุดในรอบกว่า 6 สัปดาห์